
PR.®  FANDA. 


Febres  nusquam  et  nunquam  genus  huma¬ 
num  non  crudeliter  torserunt.  Nulla  sane  va- 
lettidinis  adversae  genera'  latius  necem  disperse¬ 
runt  :  nulla  medicorum  studia  potius  sibi  vin¬ 
dicarunt:  nulla  vero  omnino  ingenia  magis  lu¬ 
serunt.  Hinc  factum  est,  longe  majorem  partem 
librorum,  quos  de  morbis  artis  Apollinaris  cul¬ 
tores  confecerint,  ad  boc  argumentum  gravissi* 

mum  pertinere.  Summos  igitur  medicinae  hono¬ 
res  ambiturus,  neque  novi  avidus,  nec  spe  rei  me¬ 
dicae  ditandae  aut  ampliandae  impulsus,  Febrem 
Flavam,  de  qua  pauca  conscriberem,  selegi ;  sed 
hanc  pestem  luctuosissimam  caeteris  morborum 
generibus  eo  anteposui,  quod  annis  mdccxcvi‘° 
et  MDCCxcvii*'^®  medico  ad  legionem  vigesimam 
sextam  equitum  apud  Hispaniolam,  insulam  istam 
sole  torrido  exustam,  quam  plurimos  milites  eadem 
oppressos  videre  et  curare  mihi  contigerit.  In 
animo  est  igitur  ea  praesertim  literis  mandare, 
quae  usu  ipse  didicerim  ;  non  sane  abjectis  alienis, 
quae  rem  propositam  illustrare  posse  viderentur. 

Ita  vero  hanc  febrem  agitare  placuit,  ut  quae¬ 
dam  de  nomine  et  definitione  praefatus,  deinde 
ad  signa,  res  insolitas  cadaveribus  introspectis 
repertas,  causas  abditas,  et  evidentes,  signorum 
rationem,  diagnosin,  prognosin,  curandique  et 
praecavendi  modum,  consideranda,  transirem. 

QUiEDAM  DE  NOMINE  ET  DEFINITIONE. 

Quum  nequaquam  inter  medicos  de  hujus  mor¬ 
bi  ortu  et  natura  convenit,  aliis  alii  eum  nomi¬ 
nibus  designarunt,  prout  cuique  placuerit.  Ex 
bis  praecipua  sunt.  Typhus  leter  odes  ^  Synocha 
Tropica,  Synochus  Tropicus,  Causus  Endemi- 
cus,  et  Febris  Flava.  Hisce  vocibus  ‘‘  Febris 
“  flava”  uti  malo,  non  quod  nihil  iisdem  sit  ob¬ 
jiciendum  ;  sed  quod  notam  perinsignem,  etsi 
non  perpetuam,  insigniunt ;  usuque  satis  demum 
comprobatae  sunt. 

Sermone  lucido  et  brevi  hanc  febrem  exitiosam 
definire  facile  non  est,  quippe  quam  causae  mul¬ 
tae,  veluti  corporis  natura,  aetas,  vivendi  ratio, 
et  quae  sunt  hujusmodi,  haud  parum  mutant. 
Hfficce  tamen  definitio  satis  ei  accommodata  vi¬ 
detur  :  “  Initio  Febris  ardentissima,  signis  ce- 
“  rebri,  aut  ventriculi,  aut  utriusque,  inflamma- 
“  ti,  stipata ;  deinde  vomitus  niger,  cutis  flava, 
“  notaeque  quales  Typhiim  graviorem  denun- 

tiant.” 

“  tiant.”  Haecce  definitio  vomitum  nigrum 
et  CUTEM  FLAVAM  amplectitur ;  quod  haec  duo 
indicia,  prae  omnibus,  operam  ad  hanc  febrem 
dignoscendam  conferunt. 


DE  INDICIIS. 

Febris  Flava  jam  iniens  non  omnes  iisdem 
malis  opprimit ;  quosdam  subito,  haud  secus  at¬ 
que  fulmen,  alios  per  insidias,  et  pedetentim  ag¬ 
greditur.  Initio  vires  animi  et  corporis  fere  lan¬ 
guent,  interdum  in  tantum  ut  anima  pene  de¬ 
ficere  videatur  :  membra  omnia  inhorrescunt, 
sensusque  frigoris  urget,  praesertim  circa  dorsum. 
Dolor  capitis,  dorsi  et  artuum  affligit.  Non 
multo  postea,  febris  vehementer  exardet,  et  sum¬ 
ma  cutis  ubique  insigniter  calet.  Vultus  per¬ 
quam  rubet  et  turget,  summamque  anxieta¬ 
tem  sibi  praefert  :  dolor  capitis  increscere  pergit, 
initio  circa  frontem,  deinde  caput  universum  cru¬ 
ciaturus.  Arteriae  caroticce  et  temporales  admo¬ 
dum  concitatae  micant ;  oculi  rutili  prominent ; 

aures  sonant ;  sensus  acuuntur ;  aeger  noctu  vigi¬ 
lat,  nec  raro  delirat,  ebriumque  pene  refert. 
Vires  tamen  artuum  collabi  perstant* 

Spiritus  aegro  crebro  et  difficulter  trahitur 
et  emittitur*  Motus  arteriarum  sunt  duri,  ci¬ 
tiores  et  saepius  validi ;  aliquando  equidem  exiles. 
Suspiria  crebra  vexant,  et  dolor  capitis  praecipue 
circa  frontem  ingravescit* 

.^ger  cibos  fastidit,  sumptosque  evomit ;  vel  ab 
initio,  natura  biliosa  flava  aut  viridis,  interdum 
quoque  cruenta,  respuitur.  His  signis  frequen¬ 
ter  accedit  dolor  ventriculi  crudelis,  manu  vel  le¬ 
viter  premente  auctus ;  haud  sine  gravitatis  et 
anxietatis  sensu  circa  praecordia. 

Quo  magis  ventriculus,  eo  minus  cerebrum, 
quo  minus  ille,  eo  plus  hoc,  inflammationis  no¬ 
tas  sibi  praeferunt.  Secernenda  et  excernenda 
secerni  et  excerni  pene  desinunt.  Cutis  inares¬ 
cit  et  arida  diu  perstat,  lingua  sordet,  initio 
albida,  dein  fusca,  interdum  at  rarius  madet. 

Sitis  fere  non  restinguenda,  et  quaesitissima 

/ 

cruciat.  Alvus  pertinaciter  astricta  vix  acer¬ 
rimis  medicamentis  solvitur ;  quod  vero  descendit, 
id  nigrum  est,  et  praeter  naturam  foetet ;  urina 

redditur  praeter  modum  rufa,  parca  et  crassa. 

/ 

Signa  jam  memorata  biduum  triduumve  per¬ 
severare  solent;  subinde  profecto,  at  rarissime, 
sanguinis  cursu  e  naribus,  alvi  dejectione  biliosa, 
aut  sudore  leni  tepidoque,  feliciter  solvuntur. 
Eheu  vero  !  longe  frequentissime  dirior  malorum 
caterva,  fati  praenuncra,  pede  celerrimo  invadere 
coepit. — Proximum  est,  ut  hanc  partem  secun¬ 
dam  febris  propositas  describam. 

Nunc  igitur  omnia  mala  in  melius  converti 
videntur ;  adeo  ut  imperitus  et  inexpertus  salu¬ 
tem  redituram  judicaret.  Brevi  tamen  istae  in¬ 
duciae  in  mala  nova  terrentia  abeunt.  Oculi  fla¬ 
vere  coeperunt ;  deinde  facies,  tempora.  Inter¬ 
dum  non  oculi,  sed  cervices  aut  artus,  aut  pec¬ 
tora  primo  lutilescunt,  maculae  scilicet  aureae, 
mediive  inter  viridem,  flavumque  coloris,  cadaveris 
propriis  haud  absimiles,  cutem  vitiant. 

Mens  labitur ;  infelix  modo  delirat :  hoc  ta¬ 
men  perpetuum  non  est ;  modo  audiendi,  videndi 
et  intelligendi  facultas  deficit.  Vultus  ango¬ 
rem  miserandum  exhibet ;  subinde  aeger  quae¬ 
rentibus  rite  respondet ;  artubus  simul  solutis, 
motuque  pene  privatis.  Arteriae  concidunt,  mo¬ 
tu  exilissimo  digitum  impositum  feriunt,  simul- 
que  citiori :  spiritus  aegre,  crebrius  et  summa 
anxietate  trahitur  et  emittitur. 

V omitus  ingravescere  non  cessat ;  quod  sursum 
ejicitur,  atrum  est,  corruptissimum,  nec  faecibus 
choavce  absimile  :  ventriculus  sane  tam  irritabilis 
est,  ut  cibi  potusque,  simul  atque  ingurgitentur, 
protinus  evomantur.  Hoc  signum  profecto  om¬ 
nium,  cute  aurea  forsitan  excepta,  prgecipuum 
est.  Secernenda  et  excernenda  vitiosa  secernun¬ 
tur  et  excernuntur :  adhuc  alvus  torpet ;  si  quid 
dejicitur,  id  nigrum  quam  maxime  vomitu  ex¬ 
cretum  simulat.  Urina  parca  et  crassa  fluit ; 
summa  cutis  sudore  gelido  madere  coepit  ;  nec 
autem  ubique  aequaliter.  Lingua  fere  aret,  ni¬ 
grescit,  aut  infuscatur,  semper  foedissima,  etsi 
modo  humeat ;  hinc  sitis  non  omnes  torquet. 

'  Ubi  haec  mala  aliquamdiu  plexuerint,  alia  pe¬ 
jora  accedunt.  Infelix  assidue  singultire,  et  fre-^ 
quenter  suspirare  incipit.  Delirium  et  stupor 
increscunt,  artus  perfrigent,  praecordiis  simul  ca¬ 
lentibus.  iEger  membra  inaequaliter  dispergit ; 
nec  raro  lectulo  prosilire  conari  videtur :  neque 
eloqui,  nec  devorare  potest ;  at  voce  languida  et 
perobscura  edita  mussitat. 

Usque  ad  extremum  fere  spiritum,  homo  a- 
trum  evomere  perstat.  Demum  urina  modo 
penitus  supprimitur ;  alias,  animi  injussu,  sordida 
et  subatra  elabitur.  Cutis  simul  maculis  pur¬ 
pureis  efflorescit,  hic  illic  passim  ;  persaepe  san¬ 
guis  e  naribus  effluit,  pessima  nota !  Postremo, 
simul  apud  omnes  membranas  mucosas,  eruor 
sua  sponte,  vasis  laxatis,  profunditur  ;  disten¬ 
tiones  nervorum  membra  frequenter  torquent  j 
aegerque  tot  tantisque  aerumnis  confectus  absu¬ 
mitur. 

Jam  hanc  febrem  descripsimus,  qualem  se 
exhibet,  longe  pluribus  mortaliumj  quos 'im- 
plicet.  Nihil  vero  medicinalis  ars  perpetui 

aut 

aut  certi  habet ;  alios  signa  inflammationis  paulo 
diutius,  alios  per  breve  spatium  exercent :  non 
omnibus  cutis  lutilescit.  Denique,  prout  varient 
causae  abditae,  corporis  natura,  et  quae  sunt  hu¬ 
jusmodi,  signa  quodammodo  mutantur. 

Aliquando  haec  febris  mitior  septem  dies,  vel 
diutius,  traxit ;  at  multo  saepius  tertio  die,  vel 
ullo  tempore  inter  hunc  et  quintum  ineuntem, 
ad  exitum  lethalem  properat. 


QU^  INCISIS  CADAVERIBUS  PATEANT. 

t 

Nihil  omnino  plus  operae  collocavit  ad  mor¬ 
bos  illustrandos,  quam  absumptorum  cadavera 
scalpello  patefacta  et  introspecta.  Neque  ullus 
medicorum  jure  meliori  laurum  sibi  praeripuit, 
.quam  Morgagnius,  acerrimus  ille  corporum 
vitiosorum  scrutator.'  Scire  tamen  licet  hic  fa¬ 
cile  errari  posse :  vitia  scilicet  reperta  modo  cau¬ 
sae,  modo  effectus  morborum  sunt ;  alias '  corpore 
mortuo  putri  nascuntur.  Quo  fit,  ut  medici  non 

B  raro 

raro  hallucinati  sint,  hisce  omnibus  pro  causis 
injuria  habitis.  Hoc  potissimum  de  febre  flava 
praedicare  licet :  multa  enim,  quae,  febriente  emor¬ 
tuo,  prodeunt,  non  sane  sedem  propriam,  vel  cau¬ 
sam  continentem  insigniunt ;  ejus  tamen  natu¬ 
rae  et  signorum  rationi  haud  parum  lucis  af¬ 
ferunt. 

Capite  patefacto,  cerebri  membranae  inflamma¬ 
tionis,  saepe  ardentissimae,  praegressae  notas  sibi 
praeferunt ;  nimirum,  solito  rubriores  et  crassiores 
esse  conspiciuntur :  interdum  earum  vasa  eo  tur¬ 
serunt,  ut  sua  sponte  dirupta  sanguinem  effu¬ 
disse  repertae  sint.  Nonnunquam  membranae 
fibrina  effusa,  valde  cohaerent,  vix  invicem 
disjungendae.  Cerebri  ipsius  vasa  identidem  ul¬ 
tra  naturam  intumescunt,  sanguineque  solito  ali¬ 
quanto  atriori.  Atria  ejus  haud  raro  humore  te¬ 
nui,  subinde  aurei  coloris,  scatent.  Ne  multa, 
omnes  notae  Phrenitidis  propriae  inveniri  pos¬ 
sunt. 

Ventriculus  nunquam  non  multa,  secus  atque 
fert  natura,  exhibet.  Membrana  ejus  intima, 

id 

id  est,  mucosa,  fere  admodum  livet,  aut  nigra 
est ;  passim  saepe  rosa  et  exulcerata  conspicitur. 
Intestinum,  praesertim  tenuius,  plus  minusve  ea¬ 
dem  vitia  ostendit.  Os  ventriculi  inferius  modo 
praeter  naturam  angustum  oculis  patet ;  ven¬ 
triculi  simul  faciei  interiori  sordes  nigra  haeret ; 
eademque,  parte  membranae  mucosce  vi  divulsa, 
ex  vasis  diruptis  manare  comperitur. 

Pulmonis  vasa  persaepe  atro  cruore  plus  aequo 
tument.  Conjicio  equidem  ubique  corporis  san¬ 
guinem  saturioris  esse  coloris,  compagisque  quo¬ 
dammodo  dissolutae.  Venae  mesentericce  insigni¬ 
ter  fere  intumescunt. 

t 

Jecur  et  lien  persaepe  aequo  grandiora  apparent : 
illud  fuscum  vel  croceum,  hic  mollior,  purpureus, 

/  V 

et  fabricae  quasi  dissolutae  sunt :  pars  concava  je- 
cinoris  prae  altera  signa  inflammationis  sibi  prae¬ 
fert.  Capsula  fellis  saepenumero  humore  fusco, 
valde  crasso  et  amaro  superfluit :  omentum  in¬ 
flammationis  interdum  particeps  factum  est ;  mo¬ 
do  gangraenae  indicia  sibi  praetulit. 


DE 

DE  SIGNORUM  RATIONE. 

Patet  ex  jam  propositis  inflammationem 
viscerum  gravissimam  febri  flavae  subesse ;  prae- . 
sertim  cerebri,  ventriculi  et  intestini.  Haec  in¬ 
flammatio  praesens  satis  signorum  ineuntium  ra¬ 
tionem  patefacit.  In  animo  est  igitur  hisce 
duobus  potissimum  insistere ;  nimirum,  vomitui 
NIGRO,  CUTique  FLAV^. 

De  Vomitu  Nigro, — Sordes  atra,  quam  aeger 
evomere  solet  a  quibusdam  bilis  esse  corrupta 
existimata  fuit ;  nec  pauci  hanc  febrem  et  re¬ 
mittentes  omnes  ad  fel  vitiosum  et  superfluens 
retulerunt.  Haud  sane  ignoro  febre  flava  impli¬ 
citos  multum  bilis  evomere :  nec  vero  sequitur 
hanc  nigram  materiam  eum  esse  humorem,  mu¬ 
tatum  et  inquinatum.  Qualis  vero  sit,  undeque 
nascatur,  paulo  fusius  hic  inquirendum  judico. 

Quam  plurimis  absumptorum  cadaveribus  scal¬ 
pello  introspectis,  docemur,  acrem  istum  et  sub- 

atrum 

atrurii  liquorem,  quem  prosequor,  canali  alimenti 
unico,  id  est,  ventriculo  et  intestinis,  contineri ; 
eundem  vesicae*  fellis  semper  deesse  ;  hanc  porro 
modo  pene  vacuam  reperiri ;  sive  non  prorsus 
inanis  sit,  bilem  ipsam  sani  propriae  similem  ei 
subesse ;  quinetiam,  jecur  aegris  vomitu  qu«- 
sitissimo  tortis  saepe  pene  integrum  esse,  certeve 
haud  multum  mutatum ;  nec  raro  os  ventriculi 

inferius  eo  fuisse  contractum,  ut  plane  non  li- 

\ 

cuerit,  homine  adhuc  spirante,  hili  cursu  refluo 
ventriculum  petere ;  hoc  ipso  simul  sorde,  de 
qua  agitur,  refertissimo.  Praeter  haec,  fel,  quan¬ 
tumcunque  mutetur,  nunquam,  quantum  scio, 
nigrescere  solet ;  mistum  porro  rebus  alienis  et 
dilutum  flavet  aut  viridescit.  Sordes,  quam 
scrutamur,  quoque,  secus  atque  hilis,  saporis  est 
pene  expers. 

Quum  igitur  constat  jecur  et  fellis  vesicam 
non  esse  fontes  unde  nascitur,  alium  quse- 
rendum  esse  constat.  Arterias  ventriculi  is¬ 
tum  humorem  profundere,  ipsumque  esse  cruo- 
rum  minus  sanum,  hisce  perspectis  docemur.  Im¬ 
primis,  inspectis  mortuorum  corporibus,  natura 
atra  sordi  ejectae  simillima,  membranas  intimas 

ventriculi 

ventriculi  hic  illic  adhaerescere  inventa  est,  ne¬ 
quaquam  simul  admodum  viscida  :  facie  interiori 
ventriculi  dein  detersa,  membrana  mucosa  in¬ 
flammationis  ardentissimae  praegressae  vestigia  ex¬ 
hibuit.  Huc  accedit,  non  raro  membranam 
jam  dictam  fuisse  erosam ;  rebusque  ita  se  ha¬ 
bentibus,  ora  vasorum,  humore  atro  turgida  ocu¬ 
lis  patere ;  denique,  si  medicus,  cadavere  secto, 
arte  membranam  intimam  dilacerat,  illico  arte- 
teriis  diruptis  eundem  profluere,  uti  jam  propo¬ 
suimus. 

De  Cute  Flava. — Cutis  non,  jam  ineunte 
febre  proposita,  at  exacto  biduo,  triduove,  pau- 
love  serius  interdum,  flavere  coepit.  Aliquando 
sane,  at  rarissime,  cutis  non  nisi  febriente  ab¬ 
sumpto,  aurescit,  et  frequenter,  si  prius  color 
iste  apparuerit,  post  mortem  saturior  fit.  Pau¬ 
cis  ostendere  nitar  imprimis,  hoc  signum  fre¬ 
quentius  ex  causa  duplici  oriri ;  nimirum,  felle 
in  sanguinem  delato,  necnon  sanguine  vitioso  in 
cavernas  telae  reticulata  cuti  subjectae  profuso : 
deinde,  alterutram  ex  his  causis  solam  subinde 
cutem  rutilare. 


Bilem 

Bilem  in  sanguinem  deferri,  testantur  oculi 

crocei  et  urina  biliosa.  Veri  est  simile  duode- 

num  et  fistulas  bilis  ductrices  spasmo  rigentia 

» 

aditum  in  intestinum  felli  denegare  ;  quin  etiam, 
molimina  gravia  septi  transversi  et  musculorum 
abdominis  inter  evomendum  facere  ut  multum 

fellis  in  venas  hepaticas  refluat ;  certeve  eo  in- 

/ 

tus  redundet,  ut  vasa  jecinoris  lymphatica  idem 
resorbeant. 

Fel  sanguine  circumeunte  mistum  solam  cau¬ 
sam  non  esse  bine  docemur,  quod  oculi  non 
semper  primi  omnium  flavent ;  sed  interdum  ma¬ 
culas  coloris  inter  fuscum,  aureum  et  viridem 
medii,  prius  cervices,  pectora  et  artus  occupasse, 
quam  oculi  et  reliquas  partes  crocea  sint  facta. 
Hae  vero  maculae  plane  ad  sanguinem  vitiosum 
et  effusum  referendae  sunt :  ipsa  enim  Ecchymo- 
sis,  nullo  alio  malo  comitante,  persaepe  maculas 
hujusmodi  facit.  Nec,  nisi  hac  utamur  ratione, 
patet,  cur  istae  maculae  post  extremum  spiritum 
erumpant,  latiusve  pateant. 


Ubi 

i  Uti  causarum,  utraque  saepius,  ita  interdum 
alterutra,  hoc  malum  progenuit.  Aliquando 
enim,  sed  raro, .  color :  luteus  ex  istis  maculis  in- 

t 

cipit,  nec  oculis  aurescentibus,  nec  urina  biliosa. 
Contra,  subinde  morbi  regii  notae  citra  maculas 

extiterunt. 

» 

V  F'  's  ■  ^  t  i  ' 

•  r- 

I 

.rf  g-  ^  DE  CAUSIS  ABDITIS. 

:4  .%• 

Siquidem  omnia  hujusce  febris  indicia  cor, 
arterias  et  genus  nervosum  concitari  edoceant, 
non  mirum  videbitur,  validos,  sanguine  plenos, 
juventa  florentes,  prae  .aliis,  in'  eundem  incidere 
solitos  esse. 

Britanni  et  alii  Europaei,  qui  patrio  solo  re¬ 
licto  ad  Indiam  Occidentalem  se  receperint,  lon¬ 
ge  sunt  procliviores  ad  hanc  febrem  subeundam 
quam  ibi  nati ;  idque  duplici  de  causa,  imprimis, 
quod  noxarum  hujus  pestis  excitatricium  adhuc 
insueti,  iisdem-  impune  objici  nequeunt;  tan¬ 
tum  est  imperium,  quo  corpora  humana  consue¬ 
tudo 

tudo  premit ;  deinde,  quod  pleniores  et  fortiores 
esse  solent,  quam  qui  totam  vitam  ab  ineunte 
aetate  coeli  istos  perinsignes  ardores  subierint. 

Hinc  porro  satis  manifestum  est,  cur  pueri  et 

mulieres  rarius  hac  febre  conflictentur;  quippe 

quibus  natura  fibras  molliores,  nervos  mobiliores, 

✓ 

viresque  minores  fuerit  largita ;  quinetiam,  quod 
minus  causis  excitantibus  postea  memorandis, 
scilicet  intemperantiae,  coeloque  humido,  frigido, 
aestuoso,  et  vario  patent.  Simili  de  causa,  om¬ 
nes  aetatem  jam  mediam  transgressi,  seniove  con¬ 
fecti,  tutiores  sunt  quaiii  adolescentes. 

Quinetiam,  uti  juvenes,  obesi,  sanguinei  et 
robusti,  qui  sedes  patrias  India  mutaverint,  om¬ 
nium  sunt  maxime  opportuni ;  ita  luxus  omni¬ 
genus,  nempe,  victus  lautior,  ebrietas,  &c.  longe 
propensiores  eosdem  reddit ;  nimirum,  actioni¬ 
bus  corporis  interioribus,  praeter  naturam,  ci¬ 
endis. 

Afri  rarius  et  levius  febre  proposita  aegrotant 
quam  Europaei  et  candidi  India  Occidentali 

c  nati. 

nati,’  eo  quod  causarum  excitantium  sueti  impune 
eas  (sustinent. 'v:  '  i  u  *  -f  - 

Denique,  temperamentis,  sanguineum  et 
cholericum  maxime  febri  flavae  patent ;  ideoque 
Brifanni  aliique  populi  Europae  septentrionalis, 
magis  quam  Galli  et  Hispani :  graciles,  sicci,  de¬ 
biles,  atra  bile  imbuti,  minime  omnium  sunt  pro¬ 
pensi, 

CAUSIS  EXCITANTIBUS. 

Quum  multi  auctores,  nec  parvi  nominis,  fe¬ 
brem  flavam  pestilentem  esse  contenderunt ;  pro¬ 
posito  convenire  videtur,  ut  de  ista  quaestione; 
vulgaris  nempe  grassetur,  necne,  contagii  ope  sui 
similis,  aliquanto  fusius  disputetur. 

Virus  igitur  pestilens  non  hunc  morbum  dis¬ 
pergere,  satis,  super  que,  uti  opinor,  jam  memo¬ 
randa  denuntiant. 


Venenum 

-  Venenum  subtile  supra  dictum  quod  febres  con-,- 
tinentes  movet,  oculos,'  aliosque  sensus  penitus^ 
latet ;  quid  igitur  aut  quale  sit,  nequaquam  clare 
adhuc  intelligitur.  Instar  vis  magneticce,  calo* 
rici^  aliorumque  istiusmodi  subtilium,  non  nisi 
effectibus,  quos  edit,  cognoscitur.  Hisce  autem 
perpensis,  non  dubitari  potest,  quin  idem  sit  na-, 
tura  sedatrix,  cerebrum,  nervos,  -  omnesque  fibras 
motrices  labefactura.  Hinc  in  aprico  est,  cur 
febres  contagio  prognatae  imbecillos  et  graciles, 
prae  vegetis  et  plenis,  aggredi  soleant.  Contra, 
febris,  quam  prosequor,  est  prae  aliis  sanguineos, 
robustos,  vultu  roseo  donatos,  juventa  florentes, 
ideoque  Britannos,  et  Europa  septentrionali  na¬ 
tos  adoriri,  simul  atque  terras  aestuosas  occi¬ 
dentales  attigerint ;  quo  vero  aliquis  ex  his  sit 
validior,  minusque  solis  torridi  suetus,  eo  facilius 
febricitare  consuevit. 

Febris  flava  per  eas  potissimum  orbis  terrarum 
partes  grassatur,  quas  circuli  solstitiorum  conti¬ 
nent,  “  currui  solis  nimium  propinqui”  subjec¬ 
tas  ;  quae  ideo  quotidie  invicem  ardoribus  me¬ 
ridianis  torrentur,  frigoreque  et  roribus  noctur¬ 
nis 

nis  refrigerantur ;  simulque  stagnis  et  agris  pa¬ 
ludosis  inquinantur.  Nihil  vero  notius  est,  quam 
‘  coelum  Indiarum  calidum  contagium  pene  omni¬ 
genum  debellare  aut  certe  infirmare.  Satis  enim 
constat  Pestem,  Variolam,  Ruheolam  et  T^y- 
/plium  multo  magis  saevire,  multoque  esse  magis 
existiosa,  apud  gentes  Europaeas,  aliosque  po¬ 
pulos  septentrionales,  quam  Indias  accolentes. 
^Pestis  sane  hosce  nunauam  invadit. 

^  Febris  flava  persaepe  formam  remittentis 
propriam  sibi  indui:.  Qua  re  perspecta,  illam 
hanc  simulare,  quod  ad  causas  et  naturam,  sta- 
^  tuere  licet ;  nihil  vero  magis  liquet,  quam  Re¬ 
mittentes  Febres  pestilentes  non  esse.  Hic 
^fortasse  experimentum  perluam  singulare  me¬ 
minisse  haud  alienum  erit.  Ffirthius,  medi¬ 
cus  Philadelphianus,  vir  audax  sane  ingenii, 
tantuli  iis  confidebat,  qui  hanc  febrem  pestilen¬ 
tem  contendunt,  ut  suo  corpori  humorem  atrum^ 
vomitu  ejectum,  salivam  que  et  serum  sanguinis 
cuidam  febricitanti  subducta,  arte  inserere,  simul¬ 
que  duas  uncias  sordis  atras  jam  dictae  bibere,  non 
dubitaret ;  exinde  sanissimus. 


Quine  tiam 

Quinetiam,  nemo  medicorum  ignorat  contagio¬ 
nem  istam  febrium,  Pestis ^  Catarrhi  pestilentis, 
"  &c.  genitricem  quam  celerrimo  pede,  per  multas 
gentes  saepe  spargi.  Quisnam  morborum  cursu 
ocyori  disseminatur,  quam  Influenza  ?  Quis 
literarum  Graecarum  haud  indoctus  nescit,  quam 
veloci  penna  pestis  ista,  Atheniensibus  olim  luc¬ 
tuosissima,  uti  a  Thucydide  accepimus,  Aegypto 
oriunda,  exinde  Asiam  Minorem  universam-pe- 
tierit,  tandemque  non  ipsius  Minervae  arci  pe¬ 
percerit.  Febris  autem  flava  rationem  habet 
longe  aliam.  Nunquam  ab  extero  fonte,  gente 
aut  populo  profecta  esse  notatur.  Sed'  quam¬ 
cunque  ex  insulis  An  tiliis  aut  Mexicanis*  visat, 
ibi,  non  aliunde,  nata  esse  observatur.  In  locis 
fere  palustribus  aut  uliginosis  orta  non  ad  vicina 
spargitur,  si  haec  coelo  puro  et  sicco  praedita  sint. 
Plures  medici  notarunt,  si  febrientes  ad  doca  ex¬ 
celsa,  perflatu  arido  et  salutari  donata,  advehan¬ 
tur,  eorum  ministros  aliosqne  iis  quam  proximos 
non  febricitare.  Notatu  porro  dignissimum  ex¬ 
istimo,  eos  milites,  quorum  fuerit  hac  febre  ae¬ 
grotantibus  assidere,  ministrare,  et  continenter 
interesse,  rarius  in  eam  incidisse  (id  quod  ipse 

inter 

inter  milites  in  Hispaniola  curandos  optime  cog¬ 
novi),  quippe  qui  non  aestui,  frigori  et  roribus 
sub  dio,  id  est,  causis  excitantibus  posthac  me¬ 
morandis,  objicerentur.  Quod  si  febris  flava  sit 
pestilens,  istos  milites  febricitare  oportuisset.  A 
medicis  accepimus  naves  Britannicas,  multos 
menses  vel  annos  mari  Indico  Occidentali  cir¬ 
cumjectas  fuisse,  ne  unico  quidem  nauta  prius 
hanc  febrem  passo,  quam  littora  insalubria,  re¬ 
licta  nave,  aquam  aliaque  necessaria  quaesitu¬ 
rus,  attigerit.  Non  mirum  est  nautas,  qui,  lit- 
toribus  istis  petitis,  noctu  ibi  roribus  et  frigori, 
interdiu  vebementissimis  ardoribus  objecti  sint 
ad  naves  febre  flava  implicitos  rediisse.  Illud 
vero  summi  momenti  judico,  febrem  nunquam 
per  socios,  qui  naves  non  reliquerint,  disseminari. 
Neque  ideo  pestilens  existimanda  est,  quod  com¬ 
plures  simul  ea  plectantur:  undecunque  enim 
gignatur,  modo  causa  ejus  genitrix  tam  subtilis  sit, 
tam  lateque  disseminetur,  ut  ingentem  hominum 
multitudinem  simul  corripiat,  permulti,  eodem 
tempore,  febriant  necesse  est.  Quis  medicorum 
febrem  intermittentem  et  scorbutum  tabo  pes¬ 
tilenti  exoriri  eo  contendit,  quod  illa  milites 


omnes 


DE  FEBRE  FLAVA.  25 

omnes  unius  legionis  proprii,^ hac  nautae  omnes 
una  nave  inclusi,  simul  implicentur.  }• 

Quum  igitur  liquet  febrem  flavam  pestilen¬ 
tem  non  esse,  sequitur  ut  ejus  causas  excitantes 
perscruter. 

Usus  jamdudum  edocuit  milites  et  nautas 
Europaeos  ad  Indiam  occidentalem  advectos,  in¬ 
ter  excubias  exequendas,  aliaque  officia  sub  dio 
perfungenda,  quae  eos  noctes  atque  dies  Jovi  ple¬ 
no  subjecerint,  maxime  omnium  in  hanc  febrem 
incidere  solitos  esse.  Hinc  coeli  Indici  rationem 
noxae  excitanti  habendam,  judicare  licet.-  ' 

-  Radii  solis  apud  An  tilias,  Jamaicam,  Hispani- 
olam,  si  in  parietem  lateritium  aut  ligneum 
meridie  incidant,  inde  reflexi  frequenter  argen¬ 
tum  vivum  instrumento  Fahrenbeitano  inclusum 
ad  gradum  usque  cxxx™“™  ampliusve  attollunt. 
Persaepe*  mihimet  comperire  contigit  manui  iin- 
positae  istos  ardores  non  fuisse  tolerandos.  Tan¬ 
tum  vero  calorem  non  per  se  febrem  flavam  mo¬ 
liri 

liri  ex  eo  discimus,  quod  non  omnes  terrse  aestu¬ 
osae  pariter  eadem  infestantur. 

Paludes  et  agri  uliginosi  tems  occidentalibus, 
nimirum,  nondum  satis  cultis,  abundant ;  quod 
de  quibusdam  Insularum  An  tiliarum  potissimum 
dicendum.  Experientia  edocuit,  si  cui  ex  his 
insulis  aliqua  pars  prae  aliis  solo  palustri  et  hu¬ 
mili  praedita  sit,  ibi  praesertim  hanc  febrem 
saevire  :  nec  reliquas  partes  ab  ea  vastari  esse  so¬ 
litas  ;  quamquam  incolae  omnes  ejus  insulae  quam 
intimo  commercio  et  necessitudine  invicem  nec¬ 
tantur.  Si  huc  accedit,  ubicunque  Americani 
et  Indi  Occidentales  agros  desiccaverint  et  exco¬ 
luerint,  et  stagna,  aliosque  aurae  impurae  fontes 
sustulerint,  ibi  sensim  febrem  propositam  eva¬ 
nuisse  (id  quod  Philadelphi  ani  et  Novebo- 
racenses  optime  cognoverunt)  dubitari  non 
potest,  quin  iste  halitns  exitiosus,  quem  Miasma 
vocamus,  paludibus  scilicet,  lacubus,  stagnis 
aliisve  naturis  putribus,  enatus,  causas  inter  ex¬ 
citantes  recte  recenseatur. 

'  Uti 

Uti  paucis  igitur  absolvam,  Febris  flava  ad 
eandem  stirpem  sive  gentem  (si  ita  loqui  liceat) 
ad  quam  Intermittens,  pertinere  videtur :  et  aura 
insalubris,  quam  retuli,,,  ab  ardore , meridiano  in 
sublime  lata,  dein  frigore  nocturno  densata  et 
saturior  facta,  noxse  excitatrici  esse  praecipuae 
videtur.  Frigore  et  roribus  nocturnis  istam  auram 
densatam  praesertim  nocere,  et  frigus  ipsum  per 
se  halitu  cutis  supprimendo,  sanguineque  intus 
impellendo,  simul  magnopere  valere,  eo  mihimet 
persuadetur,  quod  plerique  militum,  quibus  febre 
flava  implicitis  in  India  Occidentali  medicus 
praefui,  secunda  tertiave  circiter  noctis  vigilia 
conqueri  et  febricitare  coeperint. 

At  vero  nequaquam  ea  unica  causa  existi¬ 
manda.  Coelum  ardens  ipsum  per  se  operam 
confert,  praesertim  uti  causa  moderatrix,  nimi- 
rum  signa  ea  cerebri  et  ventriculi  inflamma¬ 
tione  laborantium,  quae  vetant,  quo' minus  haec 
febris  speciem  Remittentis  aut  Intermittentis  sibi 
praeferat,  et  ita  naturam  ejus  quodammodo  ce¬ 
lant,  ad  ardorem  perinsignem  sunt  referenda. 
Frigora  et  rores  nocturni,  identidem  per  se,  ut 

D  retuli. 

retuli,  halitu-  cutis  -  supprimendo,  eodem-  spec- 
•  • 

taht. 

Uti  coelum  torridum  per  se  nocet,  corde  scili- 

cet^et  arteriis  concitandis,  et  viscerum  inflamma- 

» 

tione,  hujus  febris  comite,  inferenda,  ita  nosse 
juvat  alias  quasdam  causas  eodem  modo  auxi¬ 
liari  :  quales  sunt,  ebrietas,  satietas,  fatigatio, 
omnis  intemperantia ;  quicquid  demum  corpus 
impleat,  calefaciat  aut  stimulet.  Neque  prae¬ 
termittere  oportet,  succos  acidulos  plantarum, 
quos  Europaei,  -ubi  se  ad  Indiam  Occidentalem 
receperint,  indies  ingurgitare  solent,  huc  operam 
collocare  ;  fortasse,  quod  efficiunt  ut  actio  jecino- 
ris  concitetur,  bilisque  acrior  et  copiosior  secer¬ 
natur  ;  et  ventriculi  robur  infirmant. 


-  DE  DIAGNOSI. 

-'Hucusque  proposito  absoluto,  sequitur  ut 
•paucis  exponam,  quibus  notis  bic  morbus  ab  aliis 
quodammodo  ei  similibus  dignoscatur.  Duo 


sunt 

sunt  valetudinis  adversae  genera,  quae  ,  aliqua 
ex  parte  Febrem  flavam  simulant ;  nimirum,  Ty^ 
phiLS  et  Pestis. 

•  I 

Jam  notavi  febrem  -propositam  a  Culleno 
et  aliis,  Typhum  letcrodcm  vocatam  fuisse. 
Quam  alienum  et  inhabile  sit  istud  nomen,  ali¬ 
quis  facile  intelligct,  si  animo  volvat,  imprimis, 
febrem  flavam  pestilentem  non  esse :  deinde  cu¬ 
tem  non  semper  flavere  :  denique,  eandem  neque 
initio,  neque  semper,  ex  felle  resorpto  aurescere. 

I  ^ 

Praeter-  haec,  Typhus  haecce  febri  flavae  'distat, 
quod  rarius  tempestatibus  et  locis  torridis  gras¬ 
satur  ;  quod  hyeme  non  raro  necem  latius  dif¬ 
fundit;  quod  prae  aliis  imbecillos  et  pauperie  mar¬ 
centes  affligit.  Hisce  rite  perpensis,^  errare  non 
licebit. 

Quod  ad  Pestem,  quam  plerique  Typhum 
pestiferam  nominant,  rarissime,  vel  nunquam 
terras  circulis  solstitiorum  inclusas  populatur : 
potius  Graeciae  insulis  mari  Mediterraneo  circum¬ 
fusis,  jEgypto,  &c.  infesta.  Pestis  quoque  pro¬ 
pria 


I 

pria  sunt  carbunculi  et  bubones.  Febris  fla¬ 
va  jam  iniens  ardentissima  est,  notasque  visce¬ 
rum  inflammatorum  exhibet :  contra,  pestis  fre¬ 
quenter  praeceps  ad  fatum  ipsum  processit,  an¬ 
tequam  febris  evidens  exarserit. 


DE  PROGNOSI. 

Proximum  est,  uti  ostendere  nitar,  quibus  sig¬ 
nis  freti  de  eventu  futuro  hujus  febris  judice¬ 
mus  ;  quae  nempe  spem  rediturae  salutis  incu¬ 
tiant,  quae  fatum  futurum  augurentur. 

De  plerisque  valetudinis  adversae  generibus 
praedicare  licet,  quo  plus  aegri  viribus  floreant, 
eo  minus  periculi  instare ;  id  quod  de  febre  fla¬ 
va  nequaquam  recte  dicitur :  quippe  quae  non 
nisi  corpora  plena  et  validiora  saevissima  affligere 
potest. 

Is  fere  in  praecipi ti  versatur,  cui  febre  aut  jam 
incipiente,  aut  certe  adhuc  graviter  exardente, 

vultus 


r 

vultus  et  oculi  perquam  turgent  et  rubent ;  cui 
caput  insigniter  dolet,  praesertim  circa  frontem, 
et  delirium  urget ;  (quod  tamen  non  omnibus 
vel  perituris  accidit)  cui  arteriae  dure,  fortiter 
et  crebrius  aequo  micant ;  alvus  pigerrima  nec 
medicamine  ingesto,  nec  liquoribus  ei  ducendae 
idoneis  infusis  movetur ;  vomitusque  indesinen¬ 
ter  torquet.  Quanquam  delirium  infelici  notae 
sit  existimandum,  non  illico  sequitur,  tutum  esse, 
cui  mens  integritate  perfruitur.  Quidam  enim 
febre  vehementer  plexi,  non  omnino  delirant,  nisi 
paulo  ante  spiritum  extremum ;  omnia  tamen 
signa  summum  vitae  discrimen  testantur. 

Neque  is  salvus  esse  poterit,  qui  nigrum  evomit; 
CUI  tendines  artuum  digito  imposito  trementes  sub¬ 
silire  sentiuntur ;  cui  simul  motus  arteriarum  exi¬ 
lissimi  et  citissimi  fiunt,  cutisque  flavet.  Pejus 
est  croceum  colorem  initio  oculos,  os,  cervices,  &c. 
inficere,  maculis  nempe  hic  illic  sparsis,  quam 

I 

summam  cutem  ubique  simul  aequaliter  aures¬ 
cere.  Illud  quoque  potissimum  observatu  dig¬ 
num  opinor,  sanguinem  e  naribus  destillantem 
mortem  in  propinquo  fere  semper  denuntiare. 

Hoc 


DE  FEBRE  FLAVA. 


fiO 

Hoc  signum  febri  provectiori  contingit,  ad  vasa 
resoluta,  et  sanguinis  ipsius  compagem  divulsam, 
instar  macularum,  referendum. 

Siquidem  renixus  ille  salutaris,  qui  febres  alias 
persaepe,  rigore  soluto,  et  exinde,  secernendis  et 
excernendis  restitutis,  fugare  solet,  hic  ob  fibras 
omnes  valde  rigentes  rarius  expectandus  est ; 
atque  incitatio  corporis  et  viscerum-  inflammatio 
quaesitissimae  quam  celerrime  vires  labefaciunt  et 
fabricam  partium  interiorum  diruunt ;  hinc  fac¬ 
tum  est,  perraro  aegros  salvos  esse  futuros. 

Non  vero  desperandum,  si  capitis  dolor  et  an¬ 
xietas  sedantur,  si  notae  inflammationis  cerebri 
aut  ventriculi  leviores  sunt ;  si  ’  secernenda  se¬ 
cerni,  et  excernenda  excerni,  viribus  non  fractis, 
coeperunt ;  id  est,  si  cutis  leni  tepidoque  su¬ 
dore  humet,  alvusque  medicinae  auxiliis  cedit, 
(quod  rarius  accidit)  si  denique  homo  cibos 
jam  appetit  et  bene  concoquit,  noctuque  somno 
refecturo  fruitur.  Lugemus  sane,  ista  perraro 
evenire  confessi. 


DE 

•  DE  PRAECAVENDO. 

*  ■  1 

Praeceptum  illud,  “Venienti  occurrere  mor- 
“  bo,”  medicis  nunquam  obliviscendum  ;  ssepenu- 
mero  id  malum  nondum  ortum  praecaveri,  aut 
jam  iniens  et  debile  devinci,  potest,  quod  firma¬ 
tum  remediis  valentissimis  et  praesentissimis 
obnititur,  vitaeque  ipsi  perniciem  praesentem  mi¬ 
nitatur.  Hinc  manifestum  est,  quanti  intersit 
morborum  causas  summo  studio  perscrutari :  non 
enim  nisi  hisce  fugatis  vel  evitatis,  venturi  sunt 
prohibendi. 

Quo  igitur  Febris  flava  praecaveatur,  huic  u- 
nico  consilio  insistendum :  scilicet,  causae  ejus 
abditae  et  excitantes,  quantum  id  fieri  possit,  sub- 

*  N 

ducendae,'  fugiendae,  vel  arcendae  sunt. 

'  Quod  ad  causas^  abditas,  plenitudo  nimia,  ea- 

'  "i 

mm  una  et  praecipua  iis  tollenda  est,  qui  jam, 
Europa  relicta,- ad  Indiam  Occidentalem  perve¬ 
nerint.  '  Exinanientibus  igitur  utendum  ;  san- 

guis  incisa  vena  mittendus,  at  aliquanto  parcius  : 
alvus  purgantibus  solicitanda :  cibo  vescendum, 
maxime  e  frugibus  confecto :  potus  omnes  me¬ 
raci  aut  penitus  denegandi,  aut  si  quis  eorum 
quodammodo  suetus  vix  id  impune  sustineat, 
quam  parcissime  concedendi.  Hasc  fieri  oportet, 
plus  minusve,  pro  viribus,  corporis  natura,  ae¬ 
tate,  &c.  &c. 

Complures  medici  praeparata  ex  hydrargyro 
ita  dederunt,  ut  luimores  circumeuntes  hoc  re¬ 
medio  imbuantur  :  fereque  Europaeis  inter  na¬ 
vigandum,  scilicet,  qui  nondum  ad  Indiam  Oc¬ 
cidentalem  'advenerint,  hoc  acre  remedium  ad¬ 
hibere  soliti  sunt.  Praecavere  possint,  necne,  in¬ 
certus  haereo  :  si  quid  juvant,  secernenda  et  ex¬ 
cernenda  promovendo,  et  ita  corpore  pleniore  ex¬ 
tenuando,  opitulari  videntur.  Iis  tamen  nequa¬ 
quam  assentior,  quibus  placet  hoc  metallum,  mo¬ 
do  supra  praescripto,  ministratum  aliquid  ad  hanc 
febrem  urgentem  debellandam  operae  collocare ; 
quod  sane  omnino  praetermitti  malo.  Sol  me¬ 
ridianus  et  frigora  nocturna  vitari  debent.  Quum 
vero  nautis  et  militibus  id  saepius  non  licet,  cor¬ 
pus 

pus  noctu,  si  vigilandum  sit  sub  dio,  vestibus  la¬ 
neis  obducendum.  Conjicio  tamen  vestem  cuti 
proximam  ex  panno  gossipino  confectam  pleris- 
que  Britannorum  jam  in  India  Occidentali  habi¬ 
tantibus  optime  accommodari. 

\ 

Praeter  haec,  tepidario  frequenter  uti  multum 
proderit :  quo  nihil  magis  recreat ;  halitum  enim 
cutis  elicit,  facit  ut  sanguis  aequaliter  ad  omnia 
membra  deferatur  :  sorde  cutem  summam  expur¬ 
gat,  nec  parum  obesos  extenuat.  Summi  demum 
momenti  habeo,  modice  et  temperate  vivendum. 


DE  CURATIONE. 

NequaqIjam  in  animo  est  omnia  medicinae 
auxilia,  quae  singuli  auctores  praeceperint,  fusius 
literis  mandare.  Praesertim  valentioribus,  •  sci¬ 
licet,  quae  usu  ipse  profuisse  didicerim,  insistere 
consilium  est. 


E 


Si 

Si  curandi  rationem  consiliis  exequendis  sub¬ 
jicere  liceat,  quod,  natura  hujus  febris  multiplici 
in  animo  habita,  paulo  difficilius  est :  haecce  pro¬ 
ferre  satis  convenire  videtur ;  nimirum, 

I.  Febris  impetus  et  inflammatio  viscerum 
quam  celerrime  debellanda  sunt. 

II.  Signa  molestiora  consopienda. 

III.  Viribus,  febre  inveterascente,  succur¬ 
rendum. 

IV.  Causae  excitantes,  quantum  fieri  possit, 
subducendae. 

Omnes  hujus  febris  ineuntis  notae,  siquidem 
genus  nervosum,  cor  arteriasque  vehementer  con¬ 
citari,  neque  raro  cerebrum  aut  ventriculum  sae¬ 
vissima  inflammatione  conflictari  testantur,  venas 
vacuefaciendas  arguunt.  Quamprimum  igitur, 
vena  brachii  incisa,  eliciendae  sanguinis  unciae  xx. 
xxiv.  aut  XXX.  Hoc  remedium  non  solum  fe¬ 
brem,  incitationem  et  inflammationem  sedabit. 


verum 

verum  etiam  istum  rigorem  inde  oriundum,  quo 
ora  patula  exhalantia  et  secernentia  arteriarum 
ubique  corporis  coarctantur,  ideoque  secernenda 
et  excernenda  supprimuntur,  laxabit. 

Leges  sane  perpetuas  de  sanguinis  missione 
ferre  nequeo.  Si  vero  inflammatio  et  febris  in¬ 
signiter  exardeant,  iterum  sanguinis  uncias  xvi., 
ampliusve,  mittere  opus  erit,  prout  ratio  vi¬ 
rium,  astatis  et  signorum  indicet.  Interdum  non 
alienum  erit  simul  hirudines,  vel  cucurbitulas 
cruentas  parti  maxime  dolenti  imponere.  Hisce 
absolutis,  caput  ad  cutem  tondere,  et  corpus  ope 
tepidarii  et  saponis  sorde  penitus  expurgare  opor¬ 
tebit  ;  deinde  aegri  nudati  capiti  affundenda  multa 
aqua  muriate  sodce  imbuta ;  ita  ut  madefiant 
humeri  et  truncus.  Postea  summa  cute  detersa, 
febricitanti  cubandum. 

Venis  jam  satis  depletis,  alvi  purgantia  acriora 
ministranda ;  quantum  usu  cognovi,  suhmurias 
hydrargyri  et  pulvis  radicis  convolvuli  jalappce 
optime  initio  conceduntur,  cum  sulphate  potassce 
mccharove  albo  trita :  alvus  tam  pertinax  esse 

consuevit, 

consuevit,  fibris  nimirum  et  vasis  intestini  prop¬ 
ter  febrem  incitatissimam  et  corpora  robusta  per¬ 
quam.  obrigentibus,  ut  fere  submuriatis  hydrar- 
gyri  grana  decem  singulis  *  vicibus  concesserim. 
Hocce  medicamento  vesperi  ingesto,  postridie 
mane  sulphas  magnesice,  tartras  jpotassce  vel 
tartras  potassce  et  sodce  dabam.  Vel  ingestis 
suhmuriate  hydrargyri^  et  radici  convolvuli  ja- 
lappce^  alvus  ducenda,  ^liquoribus  mulcentibus 
tepidisque  per  anum  injectis,  quatuor  vel  sex 
horis  post  illud  medicamentum  voratum  exactis. 
Nulla  remedia  his  utiliora  sunt ;  haud  enim 
nescire  juvat,  ardores,  delirium,  et  alias  notas 
ejusmodi,  magna  ex  parte  alvo  tardae  tribuenda 
esse  ;  certeve  exinde  plurimum  exasperari.  Al¬ 
vi  purgatio  triplici  modo  proficere  videtur ; 
nempe,  sorde  acri  et  irritatura  subducenda  : 
sanguine  a  capite  deorsum  ferendo,  et  humorum 
mole  circumeuntium  minuenda. 

Si,  hisce  concessis,  alvus  non  probe  descendat, 
iterum  dare  opus  erit  submurias  hydrargyri, 
iterumque  alvum  ducere.  Quinetiam,  aqua  fri¬ 
gida  etiam  saepius  affundenda  erit,  si  inci¬ 
tatio. 

tatio,  cutis  arida,  et  ardor  supersint.  Potus 
diluti,  egelidi  et  aciduli  eodem  tempore  bibendi ; 
de  quibus  infra  disseram. 

Aliquando  caput  ope  emplastri  meloes  vesi- 
catorii  exulcerandum ;  praecipue,  si  delirium, 
dolor  et  vigilia  perquam  torqueant. 

Tepidarium,  me  curante,  utilissimum  fuit ; 
conjicio  sane  hodiernos  et  recentiores  hoc  valen- 
tissimum  et  antiquissimum  remedium  aequo  mi¬ 
noris  aestimare.  Multiplici  ratione  opitulatur : 
scilicet,  facit  ut  sanguis  aequaliter  ad  omnes  ar¬ 
terias  extimas  feratur  ;  eoque  viscera  onerata  ex¬ 
pediantur  :  cutem  porro  summam  emollit,  ora¬ 
que  ejus  vasorum  hiantia  rigore  stricta  solvit ; 
et  ob  consensum,  quo  cutis  et  membranae  mucosce 
invicem  nectuntur,  harum  quoque  vasa  exha¬ 
lantia  laxat :  quo  fit,  ut  secernenda  et  excernen¬ 
da  promoveat. 

x 

Ad  sudorem  quoque  eliciendum,  quod  difficil¬ 
limum  est  factu,  praeparatis  ex  antimonio  nun¬ 
quam,  me  judice,  utendum  ;  ventriculus,  scilicet, 

irritabilis 

irritabilis  haec  ingeri  prohibet :  anxietatem,  nau¬ 
seam  et  vomitum  semper  exasperant.  Potus  et 
fructus  acidi  et  aqua  acetatis  ammonice  remediis 
ante  dictis  rite  accedunt. 

/ 

II.  Sitim  potu  egelido  et  acidulo  fructuum¬ 
que  succis  restinguere  inter  ardores  semper  utile 
est ;  haec  porro  remedia  aliquando  sudorem  mo¬ 
vent  :  quod  tamen  semper  perquam  difficile 
reperi. 

• 

Vomitus  saepe  admodum  est  molestus.  Om¬ 
nia  sane  auxilia,  de  quibus  retuli,  incitationi  et 
inflammationi  sedandis  idonea  hunc  haud  parum 
lenient.  Sin  minus,  bibendus  est  succus  citri 
medicce  et  deinde  suhcarhonas  potassce  aut  so~ 
dee,  ita  ut  intus  effervescant ;  pauxillo  tincturae 
opii  adjecto :  vel  interdum  pars  dimidia  grani 
vel  granum  unum  opii  concreti  utilissimum  est. 
Persaepe  emplastro  meloes  vesicatorii  circa  ven¬ 
triculum  admoto  hunc  in  finem  opus  est.  Mo¬ 
do,  febre  inveterascente,  et  vomitu  nigro  tor¬ 
quente,  spiritus  gallicus  et  infusum  capsici 
annui  vomitum  insigniter  consopiverunt,  vires 
concidentes  refocillarunt,  et  mirum  in  modum 

denique 


DE  FEBRE  FLAVA. 


39 


denique  profuerunt :  imo  vero  nonnulli  fe¬ 
brientium,  qui  perituri  viderentur,  ita  curati, 
desperantibus  ipsis  medicis,  revaluerunt.  Ex¬ 
empla  tamen  istiusmodi  rarius  accedunt. 

Si  vigilia  nocturna  vehementer  irritet,  nec  ali¬ 
qua  ex  auxiliis  supra  comprehensis  eandem  fu¬ 
gent,  ad  tepidarium  inguinum  tenus  confugien¬ 
dum  ;  vel  nonnunquam,  alvo  jam  rite  expurgata, 
guttae  XXXV  tincturce  opii  vesperi  ingerendae. 

•  III.  Si  curatio  jam  proposita  tempestive  et 
acriter  adhibeatur,  nec  febris  pessimam  sibi  for¬ 
mam  adsciverit,  non  raro  sequitur,  annuente  me¬ 
dici  ausis  Summo  Numine,  ut  salus  pede  celeri  re¬ 
deat.  Eheu  vero !  longe  frequentius  impetu  fe¬ 
bris  incitatissimo  vires  quam  citissime  labefac¬ 
tantur,  et  fabrica  partium  interiorum  penitus 
diruitur.  Cum  tamen  medici-  est  nunquam  des¬ 
perare,  aegro  adhuc  coeli  spiritum  trahente  ;  pro¬ 
ximum  est,  ut  quibus  rationibus,  jam  inveteras¬ 
centibus  malis,  cute  nimirum  flavente,  et  vomi¬ 
tu  nigro  torquente,  &c.  infelici  febrienti  suc¬ 
curratur,  disputemus. 


Imprimis 

Imprimis  notandum,  corpus  vacuefieri  non  o- 
portere,  nisi  medicamentis  datis,  quae  alvum 
solicitent :  hoc  enim  cognitu  dignissimum  est, 
alvum,  vel  cute  flavente,  esse  pigerrimam,  non 
antea  fluxuram,  quam  aeger  pene  moriturus  sit. 
Opus  est  igitur  ut  dejectionem  auxiliis  supra 
comprehensis  moliri  haud  desinamus;  maxime- 
que,  alvum  crebro  ducamus.  Nemo  artis  me¬ 
dicae  peritior  ignorat  vires  lapsas  exinde  insig¬ 
niter  erigi ;  ideoque  alvi  purgationem,  febre  pro¬ 
vecta,  factam  satis  accurate  ad  consilium  tertium 
referri.  Si  vomitus  medicamenta  praecipi  et  reti¬ 
neri  non  sinat,  iterum,  sic  ut  jam  (II.)  memoravi, 
consopiendus  erit. 

»  ^ 

Cortex  Cinchonce  qfficinalis,  nunc  ita  praeci¬ 
piendus,  ut  quam  minime  ventriculum  praegravet. 
Medicum  omnia  ex  eo  praeparata  subinde  expe¬ 
riri,  et  id  demum  caeteris  praeponere  oportet,  quod 
ventriculo  irritabili  optime  convenire  videretur. 
Colomba,  cortex  Croti  eleutherice,  radix  Gentia- 
nce  lutece,  flores  Anthemidis  nobilis,  et  alia  ejus¬ 
modi,  quoque  experienda.  Vinum  recte  iis  accedit; 
nec  raro  aromata  et  pauxillum  opii  adjicere  juvat: 

dummodo 

modo  caveatur  ne  opiwn  alvum  tardet :  acidum 
citricum  prius,  deinde  suhcarhonas  sodce  2iVii  po- 
tassce  bibenda  sunt,  statim  post  corticem  cincJio- 
nce  qfficinalis  sumptum  ;  quo  minus  hic  nauseam 
moveat.  Hoc  usu  juvisse  comperi ;  quinetiam  ubi 
cinchona  concreta  ventriculum  offendit,  pulvis 
ejus  et  carhonas  magnesice  cum  aqua  sunt  con¬ 
terenda;  deinde  liquor  colandus,  colatusque' dan¬ 
dus.  Siquidem  febris  flava  magna  ex  parte 
Intermittenti  et  Remittenti  affinis  est,  autumo 
corticem  cinchonce  qfficinalis  in  hasce  omnes 
eadem  potestate,  id  est  specifica,  valere :  quod 
si  in  febrem  flavam  minus  prosit,  hoc  visceribus 
graviter  affectis  aliisque  abnormibus  hujus  mor¬ 
bi  propriis  tribuendum  est.  Fateri  equidem 
cogor,  longe  saepius  neque  cinchonam  officinalem, 
nec  alia  refocillantia  aliquid  opis  nunc  demum 
polliceri ;  partim,  quod  vires  penitus  labefactan¬ 
tur  ;  partim,  quod  gula  et  ventriculus  ofiicia  so¬ 
lita  exequi  posse  desierunt. 

Nemo  medicorum  ignorare  debet,  aquam  fri¬ 
gidam  corpori  affusam,  vomitu  nigro  et  cute  flava 
jam  confirmatis,  exitiosissimam  esse  ;  nunquam 

alicui  hac  febre  laborantium,  inter  haec,  opitula¬ 
tam  fuisse ;  multosque,  qui,  eadem  praetermissa, 
fortasse  revaluissent,  cita  morte  multasse ;  quod 
mibimet  novisse  obvenit. 

Potui  nunc  aptissima  sunt,  modo  supersit  vo¬ 
randi  facultas,  cerevisice  fortiores,  aliique  liquo¬ 
res  acido  carhonico  imbuti^  et  succi  fructuum. 
Spuma  cerevisice,  quam  vernacule  “  Yeast”  no¬ 
minamus,  prae  facultate,  qua  praedita  esse  vide¬ 
tur,  putredini  obstandi,  apud  multos  permagni 

t 

existimatur.  Spiritus  gdllicus  quoque  et  infu¬ 
sum  capsici,  ut  jam  retuli,  saepe  juvant. 

Opium  autem  et  vinum  caeteris  incitantibus 

\ 

longe  praepollent ;  praecipue  vinum  rubrum  Lu¬ 
si  tanicum  vel  Madeiranum.  Huc  bene  adjicitur 
campliora  vel  carhonas  ammonice.  Nec  desunt 
alia  ejusmodi,  levioris  sane  momenti. 

Praeter  haec,  conclave,  ubi  habitat  aeger,  per¬ 
flatum  accipere  debet ;  summaque  mundities  ser¬ 
vanda,  vestibus  et  stragulis  saepius  novatis,  et 
urina  stercoreque  sublatis. 

IV.  Denique,  opus  est,  ut  aegri  quam  celer¬ 
rime,  locis  palustribus  et  gravibus  relictis,  ad  sic¬ 
ca  et  puriora  vehantur ;  noctuque  et  interdiu 
eidem  temperiei,  si  fieri  possit,  objiciantur ; 
qualem  nimirum  gradus  circiter  aut  LXV^us 

instrumenti  Fahrenheitiani  indicet. 

Inter  revalescendum,  causae  omnes  excitantes 
fugiendae ;  alvus  quotidie  descendere  debet,  aut 
victu  aut  medicamentis  id  molientibus.  Cibus 
dandus,  qualis  facile  concoquatur,  et  satis  alat ; 
praesertim  e  frugibus  confectus.  Iijdies  citra 
fatigationem,  ardoribusque  meridianis  et  roribus 
nocturnis  evitatis,  hominem  exerceri  oportet. 

Simul  atque  milites  revalescentes  eo  vires  re¬ 
ceperint,  ut  iis  dimoveri,  iterque  facere  impune 
liceret,  me  judice,  navem  (quali  nostrates  pro  va¬ 
letudinario  utuntur)  conscendere,  et  aliquam¬ 
diu,  maribus  septentrionalibus  petitis,  circumna¬ 
vigare  eos  oportebit.  Quod  ipse,  usu  doctus,  uti¬ 
lissimum  comperi.  Anno  enim  mdccxcvii^o, 
Hispaniola  relicta,  et  Trinidadam  iturus,  quo 
legio  militaris,  cui  medicus  praefui,  viro  perce- 

lebri  Radulpho  Abercrombio  equiti  conve¬ 
niret,  jam  convalescentes  omnes,  ad  eam  legio¬ 
nem  pertinentes,  in  navem  accepi ;  qui,  ubi  prope 
ad  Insulam  Bermudam  accesserimus,  valetudine 

t 

fere  integerrima  perfrui  coeperunt.  «r  r 

Vix  dubitari  potest,  quin  hi  ipsi,  si  in  Hispa- 
niola  mansissent,  in  dysenteriam  vetustam,  in¬ 
flammationem  jecinoris  chronicam,  et  dirum  hy¬ 
dropem  yentris  incidissent :  quod  experientia  doc¬ 
tus  certissimum  esse  propono. 


FINIS. 


